**Ministru kabineta rīkojuma projekta „Par valsts nekustamā īpašuma Celmu ielā 2, Jūrmalā, pārdošanu”** sākotnējās ietekmes novērtējuma ziņojums (anotācija)

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ņemot vērā, ka ir saņemts ierosinājums par valsts nekustamā īpašuma Celmu ielā 2, Jūrmalā, atsavināšanu no personas, kura atbilst Publiskas personas mantas atsavināšanas likuma 4.panta ceturtās daļas 9.punkā noteiktajam personu lokam, kas var ierosināt publiskas personas nekustamā īpašuma atsavināšanu, projekts paredz atļaut valsts akciju sabiedrībai “Valsts nekustamie īpašumi” to atsavināt saskaņā ar šā likuma nosacījumiem. Ministru kabineta rīkojums stāsies spēkā tā parakstīšanas brīdī. |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **I. Tiesību akta projekta izstrādes nepieciešamība** | | | | | | | | | |
| 1. | Pamatojums | | Publiskas personas mantas atsavināšanas likuma (turpmāk – Atsavināšanas likums) 4.panta pirmā un ceturtās daļas 9.punkts, 5.panta pirmā un otrā daļa, 37.pants un 44.panta piektā daļa. | | | | | | |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | | Izstrādātais rīkojuma projekts **„Par valsts nekustamā īpašuma Celmu ielā 2, Jūrmalā, pārdošanu”** (turpmāk – Rīkojuma projekts) paredz atļaut valsts akciju sabiedrībai „Valsts nekustamie īpašumi” pārdot par brīvu cenunekustamo īpašumu(nekustamā īpašuma kadastra Nr.1300 014 0115) – zemes vienību (zemes vienības kadastra apzīmējums 1300 014 0115) 180 m2 platībā un būvi (būves kadastra apzīmējums 1300 014 0110 002) – Celmu ielā 2, Jūrmalā, kas ierakstīts zemesgrāmatā uz valsts vārda Finanšu ministrijas personā Jūrmalas pilsētas zemesgrāmatas nodalījumā Nr.100000447718, lēmuma datums: 17.06.2014., kopā ar uz zemes vienības esošajām Finanšu ministrijas valdījumā esošajām inženierbūvēm (būvju kadastra apzīmējumi 1300 014 0115 001, 1300 014 0115 002 un 1300 014 0115 003), ievērojot Atsavināšanas likuma 37.pantu un 44.panta piekto daļu.  Valsts nekustamais īpašums Celmu ielā 2, Jūrmalā, sastāv no zemes vienības 180 m2 platībā un būves (būves kadastra apzīmējums 1300 014 0110 002) *sargu mājas* ar kopējo platību 15.60 m2.  Saskaņā ar informāciju no Nekustamā īpašuma valsts kadastra informācijas sistēmas valsts nekustamā īpašuma Celmu ielā 2, Jūrmalā, kadastrālā vērtība uz 2018.gada 1.janvāri ir 1441 *euro* (zeme – 70 *euro,* būve – 1371 *euro).*  Valsts nekustamā īpašuma Celmu ielā 2, Jūrmalā, sastāvā esošās zemes vienības lietošanas mērķis: 0503– *sportam un atpūtai aprīkotas dabas teritorijas*.  Uz valsts zemes vienības vēl atrodas zemesgrāmatā nereģistrētas trīs inženierbūves:   1. būve (būves kadastra apzīmējums 1300 014 0115 001) - *betona plāksnīšu laukums* 5 m2 platībā; kadastrālā vērtība uz 2018.gada 1.janvāri - 9 *euro*; 2. būve (būves kadastra apzīmējums 1300 014 0115 002) ‑ *žogs ar metāla sietu metāla stabos* 36.47 m2 platībā; kadastrālā vērtība uz 2018.gada 1.janvāri- 26 *euro;* 3. būve (būves kadastra apzīmējums 1300 014 0115 003) ‑ *žogs ar dzelzbetona cokolu un metāla sietu betona stabos* 57,6 m2 platībā; kadastrālā vērtība uz 2018.gada 1.janvāri – 49 *euro.*   Minētās būves, neveicot kadastrālo uzmērīšanu, uz datu deklarācijas pamata ir reģistrētas Nekustamā īpašuma valsts kadastra informācijas sistēmā. Būvju tiesiskais valdītājs ir Finanšu ministrija un tās atrodas Finanšu ministrijas bilancē.  Saskaņā ar Nekustamā īpašuma valsts kadastra likuma  16.panta 2.punktā noteikto, par nekustamā īpašuma objektu var noteikt būvi, izņemot:  a) būvi, kuru var pārvietot no vienas vietas uz citu vietu, to neizjaucot vai citādi ārēji nebojājot,  b) pagaidu būvi,  c) būvē esošās pagrabtelpas, bēniņus, kāpņu telpas, komunikācijas, iekārtas un citus ar būves ekspluatāciju funkcionāli nedalāmi saistītus koplietošanas elementus, ja nav veikta konstruktīva pārbūve, tos pārveidojot telpu grupā,  d) būves piebūves, izvirzījumus, inženiertehniskās iekārtas un citas izbūves*,*  e) žogu, mūri, dzelzceļa uzbērumu, gulšņus un sliedes, veģetāciju, kas klāj zemes virsmu, robežzīmi, kā arī citas ietaises, kas saistītas ar zemes vienību vai būvi.  Atbilstoši Civillikuma 853.pantam, visas tiesiskās attiecības, kas zīmējas uz galveno lietu, pašas par sevi attiecas arī uz tās blakuslietām, līdz ar to rīkojuma projekts paredz kopā ar nekustamo īpašumu Celmu ielā 2, Jūrmalā, pārdot arī uz zemes vienības Finanšu ministrijas tiesiskajā valdījumā esošās inženierbūves, kas ir nesaraujami saistītas ar nekustamo īpašumu un tiks atsavinātas kopā ar galveno lietu. Minētā informācija tiks iekļauta arī nekustamā īpašuma Celmu ielā 2, Jūrmalā, izsoles noteikumos.  Saskaņā ar Nekustamā īpašuma valsts kadastra likuma 34.panta pirmās daļas 1.punktu nekustamā īpašuma sastāvā iekļauj vienā administratīvā teritorijā esošās zemes vienības un uz tām esošās zemes īpašniekam piederošās būves. Kā Valsts zemes dienests norādījis 22.05.2017. lēmumā lietā Nr.2-10/40  vārdi “zemes īpašniekam piederošas” nozīmē, ka tās ir ne tikai zemesgrāmatā uz zemes īpašnieka vārda ierakstītas būves, bet arī zemes īpašnieka tiesiski iegūtas vai likumīgi uzbūvētas būves, kas vēl nav ierakstītas zemesgrāmatā un zemes īpašnieks saskaņā ar Nekustamā īpašuma valsts kadastra likuma 7.panta otro daļu ir atzīstama par būvju tiesisko valdītāju.  Ievērojot minēto un Publiskas personas finanšu līdzekļu un mantas izšķērdēšanas novēršanas likumā publiskām personām uzlikto pienākumu lietderīgi rīkoties ar finanšu līdzekļiem un mantu, nebūtu samērīgi tērēt finanšu un administratīvos resursus, kas ievērojami pārsniegtu minēto inženierbūvju kadastrālo vērtību, lai veiktu visas nepieciešamās darbības inženierbūvju reģistrēšanai zemesgrāmatā.  Valsts nekustamajam īpašumam Celmu ielā 2, Jūrmalā, noteikti šādi apgrūtinājumi kas atzīmes veidā ierakstīti Jūrmalas pilsētas zemesgrāmatas nodalījumā Nr.100000447718, III. daļas 1.iedaļā:  ‑ *Baltijas jūras un Rīgas jūras līča krasta kāpu aizsargjoslas teritorija;*  *‑ Baltijas jūras un Rīgas jūras līča ierobežotas saimnieciskās darbības joslas teritorija;*   * *valsts nozīmes kultūras pieminekļa teritorija un objekti;* * *būvniecības ierobežojumu teritorija, kas noteikta teritorijas plānojumā;* * *atbildēt par visu pazemes un virszemes inženiertīklu saglabāšanu, kas atrodas zemesgabala teritorijā, un netraucēt to ekspluatāciju.*   Saskaņā ar Valsts kultūras pieminekļu aizsardzības inspekcijas 30.01.2018. vēstulē Nr.04-09/601 sniegto informāciju nekustamais īpašums Celmu ielā 2, Jūrmalā, atrodas valsts nozīmes pilsētbūvniecības pieminekļa “Vaivaru-Asaru-Mellužu-Pumpuru-Jaundubultu” (valsts aizsardzības Nr. 6092) teritorijā, bet tas nav iekļauts valsts aizsargājamo kultūras pieminekļu sarakstā kā atsevišķs valsts nozīmes kultūras piemineklis. Vienlaicīgi Valsts kultūras pieminekļu aizsardzības inspekcija vērš uzmanību, ka nekustamā īpašuma īpašniekam un valdītājam ir saistoši tiesību akti, kas regulē augstākminētā kultūras pieminekļa aizsardzību - likuma “Par kultūras pieminekļa aizsardzību” normas.  Atbilstoši Aizsargjoslu likumam, Baltijas jūras un Rīgas līča piekrastes aizsargjosla dalās trīs joslās:   1. *krasta kāpu aizsargjosla - vismaz 300 m plata, skaitot no sauszemes veģetācijas sākuma (ciemos un pilsētās – ne mazāka par 150 m);* 2. *jūras aizsargjosla - ietver pludmali un ūdens akvatoriju līdz 10 m dziļumam;* 3. *ierobežotas saimniecības darbības josla – līdz 5 km.*   Saskaņā ar Aizsargjoslu likuma 36.panta trešās daļas 1.punktu, krasta kāpu aizsargjoslā aizliegts atsavināt valsts vai pašvaldības īpašumā esošo zemi, izņemot likumos noteiktos gadījumus, kad personai ir tiesības iegūt īpašumā zemi zem ēkas (būves), ievērojot nosacījumu, ka īpašuma tiesības uz ēku (būvi) attiecīgajai personai ir nostiprinātas zemesgrāmatā.  Saskaņā ar Valsts zemes dienesta Rīgas reģionālās nodaļas 02.01.2018. vēstuli Nr.9-01/695865-1 uz valsts nekustamā īpašuma Celmu ielā 2, Jūrmalā, sastāvā esošās zemes vienības atrodas būves (būves kadastra apzīmējums 1300 014 0409 002) tenisa laukuma daļa. Būve – tenisa laukums ar apbūves laukumu 543.90 m2 ietilpst nekustamā īpašuma (nekustamā īpašuma kadastra Nr. 1300 014 0409) Kāpu ielā 57, Jūrmalā, sastāvā. Īpašumtiesības uz būvi reģistrētas Jūrmalas pilsētas zemesgrāmatas nodalījumā Nr.100000329614 fiziskai personai, lēmuma datums: 16.11.2017.  Valsts nekustamais īpašums Celmu ielā 2, Jūrmalā, ir iznomāts nekustamā īpašuma Kāpu ielā 57, Jūrmalā, īpašniekam īpašumā esošās būves – tenisa laukuma uzturēšanai un apsaimniekošanai (07.12.2015. nekustamā īpašuma nomas līgums Nr.3/1-3-14-24/2935). Nomas līguma termiņš 15.10.2024.  Valsts akciju sabiedrības “Valsts nekustamie īpašumi” 29.11.2017. lietvedībā ir reģistrēts nekustamā īpašuma (kadastra Nr.1300 014 0409) Kāpu ielā 57, Jūrmalā, īpašnieka atsavināšanas ierosinājums par valstij piederoša nekustamā īpašuma Celmu ielā 2, Jūrmalā, atsavināšanu.  Nekustamā īpašuma Kāpu ielā 57, Jūrmalā, īpašnieks atbilst Atsavināšanas likuma 4.panta ceturtās daļas 9.punkā noteiktajam personu lokam, kas var ierosināt publiskas personas nekustamā īpašuma atsavināšanu un izmantot pirmpirkuma tiesības saskaņā ar šā likuma nosacījumiem.  Atbilstoši Atsavināšanas likuma 4.panta ceturtās daļas 9.punkā noteiktajam, atsevišķos gadījumos publiskas personas nekustamā īpašuma atsavināšanu var ierosināt, zemesgrāmatā ierakstītas ēkas (būves) īpašnieks vai visi kopīpašnieki, ja viņi vēlas nopirkt publiskai personai piederošu nekustamo īpašumu, kas sastāv no zemesgabala un nedzīvojamās ēkas (būves), un uz šā zemesgabala atrodas arī viņiem piederoša ēka (būve), bet zemesgabala sadale nav pieļaujama atbilstoši normatīvo aktu noteikumiem par vispārīgo teritorijas plānošanu, izmantošanu un apbūvi.  Valsts nekustamā īpašuma Celmu ielā 2, Jūrmalā, sastāvā ietilpstošā zemes vienība nav dalāma. Saskaņā ar Jūrmalas pilsētas domes 11.04.2018. vēstulē Nr.14-1/929 sniegto informāciju zemes vienība Celmu ielā 2, Jūrmalā, saskaņā ar Jūrmalas pilsētas Teritorijas izmantošanas un apbūves noteikumiem, kuri apstiprināti ar Jūrmalas pilsētas domes 2012.gada 11.oktobra saistošajiem noteikumiem Nr.42 “Par Jūrmalas pilsētas teritorijas plānojuma grafiskās daļas, teritorijas izmantošanas un apbūves noteikumu apstiprināšanu”, kurā veikti grozījumi ar Jūrmalas 2016.gada 24.marta saistošajiem noteikumiem Nr.8 "Par Jūrmalas pilsētas teritorijas plānojuma grozījumu grafiskās daļas, teritorijas izmantošanas un apbūves noteikumu apstiprināšanu" atrodas savrupmāju apbūves teritorijā (DzS22), kurā jaunveidojamo zemesgabalu minimālā platība noteikta 5000 m2. Papildus Jūrmalas pilsēta dome apliecina, ka zemes vienība Celmu ielā 2, Jūrmalā, atrodas krasta kāpu aizsargjoslā un Rīgas jūras līča piekrastes būvlaides teritorijā.  Ievērojot iepriekš minēto, kā arī valsts zemes vienības platību, kas ir 180 m2, valsts zemes vienības atrašanos Baltijas jūras un Rīgas jūras līča krasta kāpu aizsargjoslas teritorijā, secināms, ka valsts zemes vienības sadale nav iespējama saskaņā ar Jūrmalas pilsētas teritorijas izmantošanas un apbūves noteikumiem.  Atbilstoši Atsavināšanas likumā noteiktajam deleģējumam, valsts nekustamā īpašuma atsavināšanu organizē valsts akciju sabiedrība „Valsts nekustamie īpašumi”.  Atbilstoši Atsavināšanas likuma 37.panta pirmās daļas 4.punktam pārdot publiskas personas mantu par brīvu cenu (*mantas pārdošana par atsavinātāja noteiktu cenu, kas nav zemāka par nosacīto cenu*) var, ja nekustamo īpašumu iegūst šā likuma 4.panta ceturtajā daļā minētā persona. Šajā gadījumā pārdošanas cena ir vienāda ar nosacīto cenu (8.pants).  Nekustamā īpašuma Kāpu ielā 57, Jūrmalā, īpašniekam - fiziskai personai tiks nosūtīts atsavināšanas paziņojums, ievērojot Atsavināšanas likuma 37.panta nosacījumus.  Saskaņā ar Atsavināšanas likuma 44.panta piektajā daļā noteikto, ja šā likuma 4.panta ceturtās daļas 9. punktā minētā persona savas pirmpirkuma tiesības uz publiskas personas nedzīvojamo ēku (būvi) un zemesgabalu, uz kura atrodas arī šīs personas īpašumā esoša ēka (būve), nevar izmantot vai neizmanto, tai ir zemes nomas tiesības un pienākums maksāt nomas maksu par savā īpašumā esošajai ēkai (būvei) funkcionāli piekrītošo nomas vajadzībām noteikto zemesgabalu. Minētā publiskas personas nedzīvojamā ēka (būve) un zemesgabals netiek atsavināts citām personām, izņemot gadījumu, kad publiska persona nekustamo īpašumu nodod bez atlīdzības citai publiskai personai valsts pārvaldes funkciju veikšanai. Ministru kabinets nosaka kārtību, kādā aprēķināma apbūvēta zemesgabala nomas maksa. Nosakot zemesgabala nomas maksu, par pamatu ņem zemesgabala kadastrālo vērtību.  Saskaņā ar Atsavināšanas likuma 5.panta otrajā daļā noteikto, attiecīgi Ministru kabinets vai atvasinātas publiskas personas lēmējinstitūcija lēmumu atļaut atsavināšanas ierosinājumā minētās publiskās personas mantas atsavināšanu vai pamatotu atteikumu par atsavināšanas ierosinājuma noraidīšanu pieņem sešu mēnešu laikā no atsavināšanas ierosinājuma saņemšanas dienas.  Ievērojot valsts nekustamā īpašuma Celmu ielā 2, Jūrmalā, sastāvu, tas nav perspektīvs valsts akciju sabiedrības „Valsts nekustamie īpašumi” saimnieciskās darbības veikšanai, kā arī nav nepieciešams valsts pārvaldes funkciju nodrošināšanai saskaņā ar Valsts pārvaldes iekārtas likumu. Tā kā uz valsts zemes vienības atrodas būves daļa, kas ietilpst nekustamā īpašuma Kāpu ielā 57, Jūrmalā, sastāvā, kura īpašnieks ir ierosinājis valsts nekustamā īpašuma atsavināšanu saskaņā ar Atsavināšanas likuma nosacījumiem, valsts akciju sabiedrības „Valsts nekustamie īpašumi” Īpašumu izvērtēšanas komisija 2018.gada 22.februārī (prot. Nr.IZKPL-18/7, 18.punkts) ir pieņēmusi lēmumu – konceptuāli atbalstīt nekustamā īpašuma Celmu ielā 2, Jūrmalā, atsavināšanu un noteiktā kārtībā sagatavot un virzīt izskatīšanai attiecīgu Ministru kabineta rīkojuma projektu.  Rīkojuma projekts paredz nekustamo īpašumu valdītājam  – Finanšu ministrijai uzdevumu nodot pircējam valsts nekustamo īpašumu 30 (trīsdesmit) dienu laikā no pirkuma līgumu noslēgšanas dienas, sastādot attiecīgu pieņemšanas un nodošanas aktu. Trīsdesmit dienu termiņš dokumentu nodošanai nekustamā īpašuma pircējam noteikts, izvērtējot nekustamā īpašuma pircēja pienākumu veikt noteiktas darbības noteiktos termiņos, samērīgi ar nekustamā īpašuma pārdevēja pienākumiem. Atsavināšanas likuma 30.pantā ir noteikts, ka izsoles dalībniekam, kurš nosolījis augstāko cenu par nekustamo īpašumu, jāsamaksā par nosolīto nekustamo īpašumu divu nedēļu laikā. Līdz ar to samērīgiem ar nekustamā īpašuma pircēja pienākumiem, veikt noteiktas darbības noteiktos termiņos, ir jābūt arī nekustamā īpašuma pārdevēja pienākumiem. Tādēļ valsts akciju sabiedrība „Valsts nekustamie īpašumi” nekustamo īpašumu pirkumu līgumos paredz nosacījumu, ka dokumentus, kas nepieciešami pircēja īpašuma tiesību nostiprināšanai zemesgrāmatā, pārdevējs (vai valdītājs) izsniedz pircējam 30 (trīsdesmit) dienu laikā pēc visu saistību izpildes pret pārdevēju. | | | | | | |
| 3. | |  | | --- | | Projekta izstrādē iesaistītās institūcijas un publiskas personas kapitālsabiedrības | | | Projekta izstrādē ir iesaistīta valsts akciju sabiedrība „Valsts nekustamie īpašumi” un Finanšu ministrija. | | | | | | |
| 4. | Cita informācija | | Atbilstoši Ministru kabineta 2011.gada 1.februāra noteikumu Nr.109 „Kārtība, kādā atsavināma publiskās personas manta” 12.punktā noteiktajam, lai noskaidrotu, vai atsavināmais valsts nekustamais īpašums nav nepieciešams citai valsts iestādei, valsts kapitālsabiedrībai vai atvasinātas publiskas personas vai to iestādes funkciju nodrošināšanai, ministrija noteiktā kārtībā iesniedz izsludināšanai Valsts sekretāru sanāksmē Ministru kabineta projektu par valsts nekustamā īpašuma atsavināšanu. Ja divu nedēļu laikā pēc Ministru kabineta projekta izsludināšanas Valsts sekretāru sanāksmē valsts iestādes, valsts kapitālsabiedrības vai atvasinātas publiskas personas vai to iestādes nepieprasa projektā minēto nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu, to var atsavināt likumā noteiktajā kārtībā. | | | | | | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | | | | | | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | | | Nekustamā īpašuma Kāpu ielā 57, Jūrmalā, īpašnieks - fiziska persona, kura ir iesniegusi ierosinājumu par valsts nekustamā īpašuma Celmu ielā 2, Jūrmalā, atsavināšanu saskaņā ar Atsavināšanas likuma nosacījumiem. | | | | | |
| 2. | Tiesiskā regulējuma ietekme uz tautsaimniecību un administratīvo slogu | | | Projekta tiesiskais regulējums tautsaimniecību, kā valsts saimniecības nozari, neietekmē un administratīvo slogu nemaina. | | | | | |
| 3. | Administratīvo izmaksu monetārs novērtējums | | | Projekta tiesiskais regulējums administratīvo slogu neietekmē. | | | | | |
| 4. | |  | | --- | | Atbilstības izmaksu monetārs novērtējums | | | | Projekta tiesiskais regulējums atbilstības izmaksas nerada | | | | | |
| 5. | Cita informācija | | | Nav | | | | | |
| **III. Tiesību akta projekta ietekme uz valsts budžetu un pašvaldību budžetiem** | | | | | | | | | |
| **Rādītāji** | | | | | **2018. gads** | | Turpmākie trīs gadi (*euro*) | | |
| **2019.** | **2020.** | **2021.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo 2018.gadu | izmaiņas, salīdzinot ar kārtējo 2018.gadu | izmaiņas, salīdzinot ar kārtējo 2018.gadu |
| 1 | | | | | 2 | 3 | 4 | 5 | 6 |
| 1. Budžeta ieņēmumi: | | | | | Nav precīzi aprēķināms. | | | | |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | | | | | Nav precīzi aprēķināms. | | | | |
| 1.2. valsts speciālais budžets | | | | | 0 | | | | |
| 1.3. pašvaldību budžets | | | | | 0 | | | | |
| 2. Budžeta izdevumi: | | | | | 0 | | | | |
| 2.1. valsts pamatbudžets | | | | | 0 | | | | |
| 2.2. valsts speciālais budžets | | | | | 0 | | | | |
| 2.3. pašvaldību budžets | | | | | 0 | | | | |
| 3. Finansiālā ietekme: | | | | | Nav precīzi aprēķināms. | | | | |
| 3.1. valsts pamatbudžets | | | | | Nav precīzi aprēķināms. | | | | |
| 3.2. speciālais budžets | | | | | 0 | | | | |
| 3.3. pašvaldību budžets | | | | | 0 | | | | |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | | | | | X |  |  |  |  |
|  |  |  |  |
| 0 | | | |
| 5. Precizēta finansiālā ietekme: | | | | | X | Nav precīzi aprēķināms. | | | |
| 5.1. valsts pamatbudžets | | | | |
| 5.2. speciālais budžets | | | | |
| 5.3. pašvaldību budžets | | | | |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | | | | | Nav precīzi aprēķināms. | | | | |
| 6.1. detalizēts ieņēmumu aprēķins | | | | |
| 6.2. detalizēts izdevumu aprēķins | | | | |
| 7. Amata vietu skaita izmaiņas | | | | | Projekts šo jomu neskar | | | | |
| 8. Cita informācija | | | | | Projekta īstenošanai nav nepieciešami papildus līdzekļi no valsts vai pašvaldību budžeta. Projektu valsts akciju sabiedrība „Valsts nekustamie īpašumi” īstenos par saviem līdzekļiem. Valsts akciju sabiedrība „Valsts nekustamie īpašumi” saskaņā ar Atsavināšanas likuma 47.pantu un Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 37.punktu valsts nekustamās mantas atsavināšanā iegūtos līdzekļus pēc atsavināšanas izdevumu segšanas ieskaitīs valsts pamatbudžeta ieņēmumu kontā mēneša laikā pēc to saņemšanas. Šobrīd nav iespējams noteikt summu, kas tiks ieskaitīta valsts budžetā, jo pašlaik nav iespējams noteikt īpašuma pārdošanas vērtību, jo nekustamā īpašuma atsavināšana (nosacītās cenas noteikšana) tiks organizēta pēc Ministru kabineta rīkojuma pieņemšanas un tā būs atkarīga no nekustamā īpašuma tirgus vērtības vērtēšanas dienā. Atsavināšanas izdevumu apmēru nosaka Ministru kabineta paredzētajā kārtībā. | | | | |
| **IV. Tiesību akta projekta ietekme uz spēkā esošo tiesību normu sistēmu** | | | | | | | | | |
| Projekts šo jomu neskar. | | | | | | | | | |
|  | | | | | | | | | |
| **V. Tiesību akta projekta atbilstība Latvijas Republikas starptautiskajām saistībām** | | | | | | | | | |
| Projekts šo jomu neskar. | | | | | | | | | |
|  | | | | | | | | | |
| **VI. Sabiedrības līdzdalība un komunikācijas aktivitātes** | | | | | | | | | |
| 1. | | Plānotās sabiedrības līdzdalības un komunikācijas aktivitātes saistībā ar projektu | | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka projekts neatbilst minētajiem kritērijiem, sabiedrības līdzdalības kārtība projekta izstrādē netiek piemērota. Projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta mājas lapā – sadaļā/*Tiesību aktu projekti*.  Sludinājums par valsts nekustamā īpašuma izsoli tiks publicēts oficiālajā izdevumā „Latvijas Vēstnesis” ‑ institūcijas, kas organizē nekustamā īpašuma atsavināšanu – valsts akciju sabiedrības „Valsts nekustamie īpašumi” mājas lapā un attiecīgās pašvaldības teritorijā izdotajā laikrakstā. | | | | | |
| 2. | | Sabiedrības līdzdalība projekta izstrādē | | Projekts šo jomu neskar. | | | | | |
| 3. | | Sabiedrības līdzdalības rezultāti | | Projekts šo jomu neskar. | | | | | |
| 4. | | Cita informācija | | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. | | | | | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts akciju sabiedrība „Valsts nekustamie īpašumi” un Finanšu ministrija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Finanšu ministre D. Reizniece- Ozola

Bružas 67024927

[Vita.Bruzas@vni.lv](mailto:Vita.Bruzas@vni.lv)